***MARCALI SZOCIÁLIS ÉS EGÉSZSÉGÜGYI SZOLGÁLTATÓ KÖZPONT***

**🖂**: 8700 Marcali, Dózsa Gy. u. 9. 🕿: 85/311-102, 510-355

**Fax**: 85/510-355

**E-mail**: alapszolgszocialiskozpont.hu

Iktatószám: É/ /202 .

Ügyintéző: Jankovics Tímea

**MEGÁLLAPODÁS**

Mely létrejött egyrészről a ***Marcali*** ***Szociális és Egészségügyi Szolgáltató Központ – 8700 Marcali, Dózsa Gy. u. 9.***,mint ellátást nyújtó szolgáltató (továbbiakban **Szolgáltató**), képviseli Hartal Katalin igazgató, másrészről

Név:

Születési neve:

Anyja neve:

Születési helye, időpontja:

~~Lakóhelye:~~

~~Tartózkodási helye:~~

mint **igénybevevő** között, az alulírott helyen és napon az alábbi feltételekkel:

# A felek megállapodnak abban, hogy a szolgáltatást igénybe vevő É/ / számon nyilvántartásba vett kérelme alapján a Szolgáltató szociális szolgáltatást nyújt az alábbi feltételekkel:

**Szociális étkeztetés igénybevétele**

A) Az étel igénybevevő lakására történő szállításával

B) Az étel főzőhelyről saját éthordóban történő elvitelével

Igénybevétel helyszíne: - Marcali Központi Konyha: Marcali, Marczali Henrik u 8.

- Helvécia Étterem: Marcali, Piac tér 3. - Idősek nappali ellátása: Marcali, Szigetvári u. 1.

- Idősek nappali ellátása: Marcali, Noszlopy u. 1.

C) Az étel kiszolgálásával egyidejű helyben fogyasztásával

Igénybevétel helyszíne:

- Helvécia Étterem: Marcali, Piac tér 3.

- Idősek nappali ellátása: Marcali, Szigetvári u. 1.

- Idősek nappali ellátása: Marcali, Noszlopy u. 1.

(megfelelő aláhúzandó)

**1. Az ellátás kezdetének időpontja**

202… év,..…………..hó,……..nap.

**2. Az intézményi ellátás időtartama**

# Határozatlan

Határozott:202.……………………….-tól/től 202…………………………-ig

**3. Az igénybevevő számára nyújtott szolgáltatások tartalma**

A szociális étkeztetés gondoskodik azoknak a szociálisan rászorult személyeknek a legalább napi egyszeri meleg étkezéséről, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, vagy hajléktalanságuk miatt.

Amennyiben az étkezésben részesülő személy egészségi állapota indokolja, a háziorvos javaslatára az ellátást igénybe vevő részére diétás étkeztetés biztosít a szolgálat.

Az étkezés igénybevétele, a szükségleteknek megfelelően történhet

* az igénybevevő lakására szállítással
* főzőhelyről saját éthordóban történő elvitellel (Marcali Központi Konyha, Helvécia étterem, Idősek nappali ellátására szolgáló épületekben: Marcali, Szigetvári u. 1, és Noszlopy u. 1.)
* az étel kiszolgálásával egyidejű helyben fogyasztással (Helvécia étterem, Idősek nappali ellátására szolgáló épületekben: Marcali, Szigetvári u. 1, és Noszlopy u. 1.)

Az étkeztetés a hét minden napján, 10:30 és 13:30 óra közötti intervallumban vehető igénybe.

Az étel helyszínre szállítása a főzőhely általi kiszállításával történik.

Az étel kiszállításához az éthordót, az igénybevevő biztosítja, melynek tisztán tartásáról az igénybe vevő köteles gondoskodni.

Ételt kizárólag tisztára mosott, névvel, és pontos címmel ellátott éthordóban áll módunkban biztosítani.

**4. Személyi térítési díj megállapítására vonatkozó szabályok**

A személyi térítési díj számítási alapja a Marcali Város Önkormányzatának Képviselő - Testülete által 22/2022. (VIII.30.) számú rendeletben megállapított mindenkori intézményi térítési díj.

Az intézményi térítési díj, a személyes gondoskodás körébe tartozó szociális ellátások ellenértékeként megállapított összeg.

Az intézményi térítési díj év közben egy alkalommal korrigálható (1993. évi III. törvény 115.§. (1)).

Az étkeztetés intézményi térítési díja a szerint differenciált, hogy az ételt a helyszínen fogyasztják el, vagy az igénybevétel helyére szállítják. A lakáson történő étkeztetés térítési díja a kiszállítás költségét is tartalmazza. Ha az étel lakásra történő kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani (29/1993. (II.17.) Korm. rendelet 9.§ (4)).

A fenntartó ingyenes ellátásban részesíti azt az ellátottat, aki jövedelemmel nem rendelkezik (1993. évi III. törvény 114..§. (3)).

A személyi térítési díj összege a Marcali Város Önkormányzata Képviselő Testületének „a szociális igazgatás és a szociális ellátások helyi szabályiról” szóló **9/2015. (II. 26.)** számú rendeletben foglaltak alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolják, az alábbiak szerin:

*„Az ellátásban részesülő személy, akinek a rendszeres havi nettó jövedelme a mindenkori öregségi nyugdíj legkisebb összegét nem éri el, a megállapított intézményi térítési díj 70%-ának megfelelő normatív kedvezményre jogosult.*

*Az ellátásban részesülő személy, akinek a rendszeres havi nettó jövedelme a mindenkori öregségi nyugdíj legkisebb összegének 150%-át nem éri el, a megállapított intézményi térítési díj 55%-ának megfelelő normatív kedvezményre jogosult.*

*Az ellátásban részesülő személy, akinek a rendszeres havi nettó jövedelme a mindenkori öregségi nyugdíj legkisebb összegének 200%-át nem éri el, a megállapított intézményi térítési díj 40%-ának megfelelő normatív kedvezményre jogosult.*

*Az a személy, akinek a rendszeres havi nettó jövedelme az öregségi nyugdíjminimum 300%-át, egyedül élők esetében a 350 %-át nem haladja meg, a megállapított intézményi térítési díj 25%-ának megfelelő normatív kedvezményre jogosult.*

*Az előzőek figyelembevételével megállapított személyi térítési díjat az intézményvezető javaslatára a fenntartó tovább mérsékelheti vagy elengedheti, így különösen betegség, haláleset, magas gyógyszerköltség esetén.”*

A személyi térítési díj megállapítására és felülvizsgálatára az intézmény igazgatója jogosult.

Az intézmény igazgatója, a szolgáltatás megkezdését megelőzően, és a térítési díj felülvizsgálatakor megvizsgálja az ellátást igénylő havi jövedelmét (1993. évi III. törvény 119/C.§.).

A személyi térítési díj megállapításánál a szociális étkeztetést igénybevevő rendszeres havi jövedelmét kell figyelembe venni (1993. évi III. törvény 116.§. (1) a)).

Kiskorú igénybevevő esetén a családban egy főre jutó rendszeres havi jövedelmet kell figyelembe venni.

A kötelezett által fizetendő térítési díj összegét (személyi térítési díj) az intézmény igazgatója konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét (1993. évi III. törvény 115.§. (2)).

A szociális étkeztetésért fizetendő személyi térítési díj nem haladhatja meg a kötelezett jövedelmének 30%-át (1993. évi III. törvény 116. §. (3) a)). Ha az ellátott az étkeztetést a hónap nem mindegyik napján veszi igénybe, a napi személyi térítési díj - a 117/B. § - ban foglaltak kivételével - nem haladhatja meg az Szt. 116. § (3) bekezdése szerinti jövedelemhatár harmincad részét.

Az ellátást igénylő vagy a térítési díjat megfizető más személy, írásban vállalhatja a mindenkori intézményi térítési díjjal azonos személyi térítési díj megfizetését 1 éves időtartamra, amely meghosszabbítható. Ebben az esetben az 1993. évi III. törvény 116.§. (1), (3) b) valamint a 119/C. §-ban foglaltakat nem kell alkalmazni, ugyanakkor biztosítani kell, hogy az ellátást ilyen módon igénylő érintett nem kerüljön előnyösebb helyzetbe, mint ha a vállalást ő vagy a térítési díjat megfizető más személy nem tenné meg (1993. évi III. törvény 117/B.§. (1)).

Az ellátást igénylő, az ellátott vagy a térítési díjat megfizető más személy, írásban vállalhatja a mindenkori intézményi térítési díj és a számára megállapítható személyi térítési díj különbözete egy részének megfizetését. Ebben az esetben az Szt.116.§ (3) bekezdésében foglaltakat nem kell alkalmazni, ugyanakkor biztosítani kell, hogy az ellátást ilyen módon igénylő érintett ne kerüljön előnyösebb helyzetbe, mint ha a vállalást ő vagy a térítési díjat megfizető más személy nem tenné meg (1993. évi III. törvény 117/B.§. (2)).

Az ellátást igénylő vagy a térítési díjat megfizető más személy az intézményi térítési díjjal azonos személyi térítési díj megfizetését egy év időtartamra vállalhatja, amely időtartam meghosszabbítható. Ha az időtartam meghosszabbítására nem kerül sor, a személyi térítési díj megállapítására az Szt. személyi térítési díj megállapítására vonatkozó általános szabályait kell alkalmazni (29/1993. (II.17.) Korm. rendelet 2/A. §).

Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást szerződésben vállaló a kötelezett. Ilyen esetben a személyi térítési díj az intézményi térítési díjjal azonos összegű (29/1993. (II.17.) Korm. rendelet 2. § (3)).

A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátott jövedelme

1. olyan mértékben csökken, hogy térítési díjfizetési kötelezettségének nem tud eleget tenni;
2. az öregségi nyugdíj mindenkori legkisebb összegének 25%-át meghaladó mértékben növekedett” (1993. évi III. törvény 115.§. (6)).

A felülvizsgálat során megállapított új személyi térítési díj megfizetésének időpontjáról a fenntartó rendelkezik. Az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően – jövedelem és vagyon hiányában –térítésmentesen vette igénybe az ellátást, és részére visszamenőlegesen rendszeres pénzellátás került megállapításra. ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő napja (1993. évi III. törvény 115.§. (7)).

Ha az ellátott, a törvényes képviselője, vagy a térítési díjat megfizető más személy a személyi térítési díj összegét vitatja, illetve annak csökkentését vagy elengedését kéri, a személyi térítési díj megállapításáról szóló értesítés kézhezvételétől számított 8 napon belül a fenntartóhoz fordulhat (Marcali Többcélú Kistérségi Társulás, 8700 Marcali, Rákóczi utca 11.). Ezt követően a fenntartó döntésének felülvizsgálata a bíróságtól kérhető (1993. évi III. törvény 115.§. (4) a)).

A fenntartó döntéséig, illetve a bíróság jogerős határozatáig, a korábban megállapított személyi térítési díjat kell fizetni (1993. évi III. törvény 115.§. (5)).

**5. Személyi térítési díj fizetésére vonatkozó szabályok**

A szociális étkeztetésért fizetendő személyi térítési díjat (Szt. 114.§ (2))

* az ellátást igénybevevő jogosult,
* a szülői felügyeleti joggal rendelkező törvényes képviselő,
* a jogosultnak az a házastársa, élettársa, egyenesági rokona, örökbe fogadott gyermeke, örökbe fogadó szülője, akinek az egy főre jutó jövedelme a tartási kötelezettség teljesítése mellett meghaladja az öregségi nyugdíj mindenkori legkisebb összegének két és félszeresét,
* a jogosult tartását szerződésben vállaló személy,
* a jogosult tartására bíróság által kötelezett személy köteles megfizetni (1993. évi III. törvény 114.§. (2)).

A személyi térítési díjat - számla ellenében - az igénybevétel napjától havonként a tárgyhónapot követő hónap 10. napjáig kell befizetni az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (Kereskedelmi és Hitelbank Rt.: 10403947-39411479-00000000) (29/1993. (II.17.) Korm. rendelet 31.§ (1)).

A fizetés teljesíthető készpénzzel

* előre egyeztetett időpontban, az ellátás igénybevételének helyszínén, az étkeztetésben részt vevő asszisztensnél,
* az étkeztetésben részt vevő asszisztensnél az intézmény székhelyén (Marcali, Dózsa Gy. u. 9.) az alábbi időpontokban:

Hétfő - csütörtök: 8:30 – 11:30 óráig,

A fizetés teljesíthető banki forint átutalással az ellátást nyújtó Marcali Szociális és Egészségügyi Szolgáltató Központ (Marcali, Dózsa Gy. u. 9.) elszámolási számlájára (Kereskedelmi és Hitelbank Rt.: 10403947-39411479-00000000)

Az étel helyben fogyasztásáért vagy elviteléért fizetendő személyi térítési díj a napi személyi térítési díj és az adott hónapban naponta vezetett igénybevételi napló alapján számított igénybe vett étkezési napok szorzata. Az étel kiszállítása esetén személyi térítési díj a kiszállításra számított térítési díjnak és az adott hónapban naponta vezetett igénybevételi napló alapján számított igénybe vett étkezési napok szorzatának összegével növekszik (29/1993. (II.17.) Korm. rendelet 9.§ (5)).

Ha az ellátást betegség, vagy más ok miatt a jogosult nem kívánja igénybe venni, a távolmaradást a szolgáltatás vezetőjének legalább két munkanappal a távolmaradást megelőzően írásban be kell jelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. A kötelezett a távolmaradás idejére mentesül a térítési díj megfizetésének kötelezettsége alól (29/1993. (II.17.) Korm. rendelet 9.§ (6)).

Az intézmény igazgatója ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézmény igazgatója 15 napos határidő megjelölésével a fizetésre kötelezettet írásban felhívja az elmaradt térítési díj befizetésére. Ha a határidő eredménytelenül telt el, az igazgató a kötelezett nevét, lakcímét, és a fennálló díjhátralékot nyilvántartásba veszi.

Az igazgató, a nyilvántartott díjhátralékról negyedévente tájékoztatja a fenntartót a térítési díj hátralék behajtása érdekében (29/1993. (II.17.) Korm. rendelet 31.§ (2) (3)).

**6. Az intézményi jogviszony megszűnésének módjai**

Az intézményi jogviszony az alábbi esetekben szűnik meg (1993. évi III. törvény 100.§.):

* + A Szolgáltató jogutód nélküli megszűnésével,
  + Jelen megállapodásban meghatározott időtartam lejártával,
  + Szolgáltatást igénybevevő halálával.
  + A megállapodás felmondásával.

A megállapodást

* az ellátott és a törvényes képviselője indokolás nélkül,
* az intézmény vezetője az alábbi esetekben írásban mondhatja fel:
* a szolgáltatást igénybevevő a házirendet súlyosan megsérti, (1993. évi III. törvény 101.§ (2).)
* az ellátott, a törvényes képviselője vagy a térítési díjat megfizető személy térítési díj fizetési kötelezettségének – a Szociális törvény [102. §](http://www.opten.hu/loadpage.php?dest=OISZ&twhich=221785#sid208896) szerint - nem tesz eleget.
* az ellátott jogosultsága megszűnik. (1993. évi III. törvény 101.§.(2) d).)

Szociális törvény [102.§](http://www.opten.hu/loadpage.php?dest=OISZ&twhich=221785#sid208896) szerint az ellátott, a törvényes képviselője vagy a térítési díjat megfizető személy térítési díj fizetési kötelezettségének nem tesz eleget, ha hat hónapon át folyamatosan térítési díj tartozás áll fenn, és az a hatodik hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését. (1993. évi III. törvény 102.§. (1))

Ha az ellátott, a törvényes képviselője vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni. Az intézményvezető a jövedelemvizsgálatot lefolytatja, és a személyi térítési díjat a jövedelemvizsgálat eredményének megfelelően állapítja meg. (1993. évi III. törvény 102.§. (2))

Ha az ellátott, a törvényes képviselője vagy a térítési díjat megfizető személy nem kéri a jövedelemvizsgálat lefolytatását, úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését. (1993. évi III. törvény 102.§. (3))

Ha három hónapon át térítési díj tartozás áll fenn, az ellátottat, a törvényes képviselőt vagy a térítési díjat megfizető személyt írásban tájékoztatni kell a megállapodás felmondásának lehetőségéről, annak kezdő időpontjáról, valamint arról, hogy nem kérte a jogszabály szerinti rendkívüli jövedelemvizsgálat lefolytatását. (1993. évi III. törvény 102.§. (4))

A felmondási idő étkeztetés esetén 15 nap. Ha a jogosultság jogszabályváltozás miatt szűnik meg, alapszolgáltatás esetén a megállapodást a jogszabályban megjelölt időponttal 15 napon belül is fel lehet mondani. (Szt. 101. § (3), (3a))

Az intézmény igazgatója az ellátás megszüntetéséről, és a megszüntetés ellen tehető panaszról írásban értesíti a jogosultat, illetve törvényes képviselőjét. Ha a megszüntetéssel a jogosult, illetve törvényes képviselője nem ért egyet, az értesítés kézhezvételétől számított nyolc napon belül az intézmény fenntartójához (Marcali Többcélú Kistérségi Társulás, 8700 Marcali, Rákóczi utca 11.) fordulhat (1993. évi III. törvény 101.§. (4)).

Bíróságtól kérhető a felmondás jogellenességének megállapítása, ha azt az ellátott, vagy törvényes képviselője indoklás nélkül mondja fel, és azt a fenntartó vitatja.

Bíróságtól kérhető a Szociális törvény 101. §. (4) bekezdés szerinti fenntartói döntés jogellenességének megállapítása, ha azt az ellátott, törvényes képviselője, vagy a térítési díjat megfizető személy valamelyike vitatja. (Szociális törvény 101. § (5))

Az intézményvezetői döntés ellen a fenntartóhoz, ill. a fenntartói döntés ellen a bírósághoz benyújtott jogorvoslat esetén az ellátást változatlan feltételek mellett mindaddig biztosítani kell, amíg a fenntartó nem dönt, illetve a bíróság jogerős határozatot nem hoz. (Szociális törvény 101. § (6))

**7. Panasztétel lehetőségei**

Az ellátást igénybevevő, ha a szolgáltatással kapcsolatban panasszal kíván élni, elsődlegesen az intézmény igazgatójánál, vagy az ellátott jogi képviselőnél teheti meg szóban vagy írásban.

Az intézmény igazgatója tizenöt napon belül köteles a panasztevőt írásban értesíteni, a panasz kivizsgálásának eredményéről.

Amennyiben a megtett intézkedéssel a panasztevő nem ért egyet, az intézkedés kézhezvételétől számított 8 napon belül a fenntartóhoz (Marcali Többcélú Kistérségi Társulás, 8700 Marcali, Rákóczi utca 11.) fordulhat.

Ellátottjogi képviselő elérhetőségei: [www.ijsz.hu](http://www.ijsz.hu) zöldszáma hívható: 06/80/620-055

**Elérhetősége:** 20/4899-576

**E-mail**: [andrea.bogardi@ijsz.bm.gov.hu](mailto:andrea.bogardi@ijsz.bm.gov.hu)

Tájékoztatom, hogy a mindenkori ellátottjogi képviselő neve és elérhetőségei intézményünk faliújságján kifüggesztve megtalálható.

**Szolgáltatást Igénybe vevő/Törvényes képviselője**

Nyilatkozik, hogy tájékoztatást kapott

* a biztosított étkeztetés tartalmáról és feltételeiről,
* az intézmény által vezetett nyilvántartásokról,
* panaszjog gyakorlásának módjáról,
* az intézményi jogviszony megszűnésének eseteiről
* az intézmény házirendjéről,
* a fizetendő térítési díjról, a teljesítés feltételeiről, továbbá a mulasztás következményeiről,
* a jogosult jogait és érdekeit képviselő ellátottjogi képviselő elérhetőségéről vonatozó szabályokról

és az ezzel kapcsolatos valamennyi kérdésére választ kapott, valamint, hogy ezeket tiszteletben tartja.

**Adatkezeléssel, tájékoztatással, titoktartással kapcsolatos szabályok**

1. SzolgáltatástIgénybe vevő/Törvényes képviselője nyilatkozik,

hogy tudomásul veszi a Szolgáltató Szoc. tv. 20.§ szerinti nyilvántartási és egyéb jogszabályokban meghatározott szakmai dokumentációs kötelezettségét, azokhoz való adatszolgáltatási kötelezettségét és adatainak kezeléséhez hozzájárul.

1. SzolgáltatástIgénybe vevő/Törvényes képviselője nyilatkozik,

Hogy aszociális ellátásra való jogosultság feltételeit és a jogosult, továbbá a közeli hozzátartozója természetes személyazonosító adataiban beállott változásokat haladéktalanul közli a szolgáltatás szakmai vezetőjével.

1. Szolgáltatástigénybevevőt a részére biztosított étkeztetéssel kapcsolatosan is megilleti személyes adatainak védelme, valamint a magánéletével kapcsolatos titokvédelem.

Kelt: Marcali, 202. év, ……………..hó,…….nap.

………………………………. ……………………………… Ellátást igénybevevő (törvényes képviselő) PH SZESZK igazgató

A megállapodás a Marcali Szociális és Egészségügyi Szolgáltató Központ által készített, és a Marcali Kistérségi Többcélú Társulás Társulási Tanácsának /2022. ( .) számú határozatával jóváhagyott szakmai program 6. számú melléklete.